ئاسایشی خۆراک

ئاسایشی خۆراک بریتییە لە بەردەستبوونی خۆراک لە وڵاتێکدا (یان ناوچەیەکی جوگرافیای تر) و توانای تاکەکانی ناو ئەو وڵاتە (ناوچە) بۆ دەستڕاگەیشتن، توانای کڕین و سەرچاوەی خۆراکی گونجاو. بەردەستبوونی خۆراک بەبێ گوێدانە چین و ڕەگەز و ھەرێم توخمێکی دیکەی ئاسایشی خۆراکە. بە ھەمان شێوە ئاسایشی خۆراکی ماڵان کاتێک بە بوونی دادەنرێت کە ھەموو ئەندامانی خێزانێک، لە ھەموو کاتێکدا، دەستیان بە خۆراکی پێویست بگات بۆ ژیانێکی چالاک و تەندروست. ئەو کەسانەی کە خۆراکیان پارێزراون لە برسێتی و ترسی برسێتیدا ناژین. لە لایەکی دیکەوە نائاسایشی خۆراک وەک دۆخێک پێناسە دەکرێت کە «بەردەستبوونی سنووردار یان نادڵنیایی خۆراکی گونجاو و سەلامەت لە ڕووی خۆراکییەوە یان توانای سنووردار یان نادیار بۆ بەدەستھێنانی خۆراکی قبوڵکراو بە شێوازی پەسەندکراوی کۆمەڵایەتی». ئاسایشی خۆراک پێوەرێک لە خۆڕاگری لەخۆدەگرێت بەرامبەر بە پچڕانی داھاتوو یان بەردەستنەبوونی دابینکردنی خۆراکی گرنگ بەھۆی ھۆکارە مەترسیدارە جیاوازەکانەوە لەوانە وشکەساڵی، پچڕانی کەشتیوانی، کەمیی سووتەمەنی، ناسەقامگیری ئابووری و شەڕەکان.

 سەرچاوەکان 

پۆل:خۆراک و ژینگە